da da da da de en en fi da da en da da da da da da sv sv id fi da da de en da fr en nb nb nl da nb da da da da da da da da nb da da da da da da da da da da da da da da da da da da nb da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Sådan laver vi større undersøgelser
Beretningen handler om DONG Energy's elpriser og om nogle af de forhold, der påvirker elprisen. Formålet med undersøgelsen er at vurdere DONG Energy's priser på henholdsvis forsyningspligtig el og VE-energi i forhold til andre danske elleverandører og at sammenligne DONG Energy's elpriser med internationale elpriser. Formålet er også at vurdere Energistyrelsens tildeling af bevillinger til forsyningspligtig virksomhed, da dette var en del af liberaliseringen af elmarkedet i 1999. Endelig er formålet at se på kontrollen og gennemsigtigheden af de offentlige forpligtelser, herunder særligt ordningen om støtte til ejere af VE-anlæg, fx vindmøller. Det har Rigsrevisionen undersøgt ved at besvare følgende spørgsmål:
Afviger DONG Energy's priser på forsyningspligtig el fra elmarkedet i Danmark og i udlandet, og afviger DONG Energy's priser på VE-energi fra elmarkedet i Danmark?
Er der fri konkurrence ved tildelingen af forsyningspligtbevillinger?
Kontrolleres de offentlige forpligtelser, og er de gennemsigtige?
Rigsrevisionen har igangsat undersøgelsen i april 2012 på baggrund af en anmodning fra Statsrevisorerne.
Statsrevisorernes bemærkning til beretningen
Den 20. marts 2013 behandlede Statsrevisorerne
Beretning nr. 7/2012 om DONG Energy A/S' elpriser
Statsrevisorerne afgav beretningen til Folketinget med følgende bemærkning:
"Statsrevisorerne anmodede i januar 2012 om en undersøgelse af DONG Energy A/S' virksomhed og herunder DONG Energy's elpriser i forhold til andre elleverandører nationalt og internationalt.
Statsrevisorerne konstaterer, at DONG Energy's priser på forsyningspligtig el til husholdninger samlet set i perioden 2007-2013 har ligget på niveau med andre udbyderes priser i Østdanmark, hvor DONG Energy har forsyningspligt. DONG Energy's priser på VE-energi (energi produceret på vedvarende energikilder) lå generelt under andre udbyderes priser i Danmark i 2012.
Den totale danske elpris inkl. skatter og afgifter er blandt de højeste, når der sammenlignes med de nordiske lande, Tyskland og Storbritannien. Den danske elpris har imidlertid de seneste år været blandt de laveste i disse lande, når der ses bort fra skatter og afgifter.
En af årsagerne til de høje danske totale elpriser er udgiften til de offentlige forpligtelser. I 2012 betalte elforbrugerne knap 4,7 mia. kr. i offentlige forpligtelser, og udgiften vil de kommende år stige i takt med udbygningen af VE-energi. Når fx havvindmølleparken ved Anholt tages i brug, og ejerne skal have dækket forskellen mellem den garanterede pris og markedsprisen på el, stiger de offentlige forpligtelser med ca. 1 mia. kr. årligt fra 2014.
Statsrevisorerne finder det derfor velbegrundet, at Klima-, Energi- og Bygningsministeriet i samarbejde med Finansministeriet overvejer, hvordan de offentlige forpligtelser kan optages på de årlige finanslove. Det vil øge gennemsigtigheden, hvis både elforbrugernes betalinger til ordningerne og udgifterne til denne erhvervsstøtte fremgår af finansloven og indgår i Folketingets årlige behandling heraf.
De eksisterende elleverandører fik ved liberaliseringen i 1999 tildelt bevilling til forsyningspligtig virksomhed i deres geografiske område. Bevillingerne er blevet forlænget hver 5. år og er derfor tildelt den samme kreds af leverandører. Lovgrundlaget og praksis for tildeling af forsyningspligtbevillinger har dermed været i strid med EU's direktiver og har begrænset konkurrencen på det liberaliserede elmarked.
Statsrevisorerne kritiserer, at Klima-, Energi- og Bygningsministeriet først i 2012 blev opmærksom på, at elforsyningslovens bestemmelser om tildeling af bevillinger ikke sikrede fri konkurrence blandt elleverandørerne på et liberaliseret dansk elmarked."
Klima-, energi- og bygningsministerens redegørelse af 30. maj 2013 (PDF)
Finansministerens redegørelse af 31. maj 2013 (PDF)
Rigsrevisionens notat af 25. juni 2013
Rigsrevisionen følger i dette notat op på beretning nr. 7/2012 om DONG Energy A/S’ elpriser.
Notatet er baseret på redegørelser fra klima,- energi- og bygningsministeren og finansministeren og handler om de initiativer, som ministerierne planlægger at iværksætte som følge af beretningen.
Rigsrevisionen vil fortsat følge udviklingen og orientere Statsrevisorerne om:
Klima-, Energi- og Bygningsministeriets overvejelser - i samarbejde med Finansministeriet - om at optage de offentlige forpligtelser på de årlige finanslove for derigennem at øge gennemsigtigheden med de offentlige forpligtelser.
Statsrevisorernes bemærkning til Endelig betænkning af 21. august 2013
Beretning nr. 7/2012 om DONG Energy A/S' elpriser
Sagen optages i Endelig betænkning 2012 som fortsat sag med følgende statsrevisorbemærkning:
"Statsrevisorerne noterer sig, at der med virkning fra 1. januar 2013 er sikret udbud og fri konkurrence om tildelingen af forsyningspligtbevilinger på elmarkedet.
Statsrevisorerne afventer finansministerens og klima-, energi- og bygningsministerens initiativer til øget gennemsigtighed omkring de årlige offentlige forpligtelser. Elforbrugerne betaler årligt knap 4,7 mia. kr. i offentlige forpligtelser, og udgiften vil stige i de kommende år i takt med udbygningen af den vedvarende energi. De offentlige forpligtelser har således karakter af en skat og en erhvervsstøtte, som Folketinget bør tage stilling til, fx i forbindelse med godkendelsen af de årlige finanslove."
Statsrevisorerne, den 21. august 2013
Rigsrevisionens notat af 13. februar 2017
Rigsrevisionen følger i dette notat op på beretning nr. 7/2012 om DONG Energy A/S’ elpriser.
Der er i notatet fulgt op på Energi-, Forsynings- og Klimaministeriets overvejelser – i samarbejde med Finansministeriet – om at optage de offentlige forpligtelser på de årlige finanslove for derigennem at øge gennemsigtigheden med de offentlige forpligtelser.
Rigsrevisionen vurderer, at sagen kan afsluttes.
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere